[{"text_idx": "#000002", "text": "E-pad pell amzer en deus sonet Tangi Le Gall-Carre\u0301 gant ar strollad Startijenn ha graet div bladenn gant ar gitarour Erwan Moal. Sonaozer ha kempenner eo ivez dibaoe 30 vloaz. War ar bladenn \u201cNEUS\u201d, graet gantan\u0303 penn-da-benn, e kaver mesk-ha-mesk mailhoni, melkoni ha spi eztaolet gant an akordeon\u0303s diatonek. Pep ton a lak war wel santaduriou\u0300 ar soner dre an doare dezhan\u0303 da senin\u0303, frouezh kejadennou\u0300 ha beajou\u0300 liesseurt."}, {"text_idx": "#000003", "text": "Tangi Le Gall-Carre\u0301 en deus labouret evit toniou\u0300 zo, gant kamaraded a-viskoazh evel Sylvain Barou (fleu\u0308t a-dreuz) Ronan Le Bars (uilleann pipes) Ronan Pellen (sistrenn) Julien Ste\u0301venin (gitar-boud) hag ivez gant sonerien ampart-kenan\u0303 eus Iwerzhon evel John Joe Kelly (bodhran) ha Donal O\u2019Connor (fiddle). An arzourien-se a zegas liviou\u0300 ha levezoniou\u0300 dishen\u0303vel. Pladenn gentan\u0303 dindan anv unan eus an akordeon\u0303sourien vrudetan\u0303 e Breizh eo ar bladenn-man\u0303."}, {"text_idx": "#000010", "text": "Ar gazetenn sizhuniek e brezhoneg nemeti abaoe 2005 !"}]